Diari Oficial de la Generalitat Valenciana


Sumari del DOGV 7875, del 16-09-2016 (2016/7088)

RESOLUCIÓ de 14 de setembre de 2016, del director general de Relacions amb les Corts, de la Presidència de la Generalitat, per la qual es disposa la publicació de l'acord pel qual es resol el conveni entre CulturArts Generalitat i Bankia, SA, a fi de fomentar l'estudi i la difusió de les arts musicals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7875

Data del DOGV
:   16-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7088


Data del document
:   14-09-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 14 de setembre de 2016, del director general de Relacions amb les Corts, de la Presidència de la Generalitat, per la qual es disposa la publicació de l'acord pel qual es resol el conveni entre CulturArts Generalitat i Bankia, SA, a fi de fomentar l'estudi i la difusió de les arts musicals. [2016/7088]  
CulturArts Generalitat i Bankia, SA, han subscrit, prèvia tramitació reglamentària, el dia 16 de febrer de 2016, un acord pel qual es resol el conveni subscrit el 26 de març de 2014 per a fomentar l'estudi i la difusió de les arts musicals.  
En compliment del que establix la clàusula segona de l'acord, procedeix la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 532/2016 i que figura com a annex d'aquesta resolució.  
  
València, 14 de setembre de 2016.- El director general de Relacions amb les Corts: Antonio Torres Salvador.  
  
  
Acord pel qual es resol el conveni de col·laboració entre l'entitat de dret públic CulturArts Generalitat i Bankia, SA, a fi de fomentar l'estudi i la difusió de les arts musicals  
  
València, 16 de febrer de 2016  
  
Reunits  
D'una part, Vicent Marzà Ibáñez, actua en qualitat de president de CulturArts Generalitat, amb CIF A3546274J i domicili fiscal a València (CP 46210), plaça de l'Ajuntament, número 17, en virtut de l'establit en l'article 4.1 i 2 de l'annex del Decret 5/2013, de 4 de gener, del Consell, pel qual es va aprovar el Reglament d'Organització i Funcionament de CulturArts Generalitat, modificat pel Decret 141/2014, de 5 de setembre, del Consell, en relació amb l'assenyalat en l'article 7 del Decret 176/2014, de 10 d'octubre, regulador dels convenis que subscriga la Generalitat.  
D'una altra, José Ignacio Goirigolzarri Tellaeche, en nom i representació de l'entitat Bankia, SA (d'ara endavant Bankia) amb número de CIF A14.010.342, en qualitat de president, en ús de les facultats que li confereix l'escriptura d'acords socials del Consell de Bankia de 4 de juny de 2012, amb el número de conveni 650, realitzada davant el notari Javier Fernández Merino de Madrid.  
Es reconeixen mútuament i recíprocament la capacitat, la competència i la representació procedents per a actuar en nom de les citades institucions en la subscripció del presente acord, i a aquest efecte  
  
Exposen  
I. Que amb data 26 de març de 2014 es va subscriure un conveni de col·laboració entre l'entitat de dret públic Culturarts Generalitat i Bankia, SA, a fi de fomentar l'estudi i la difusió de les arts musicals.  
  
L'objecte de l'esmentat conveni, d'acord amb l'establit en la seua clàusula primera era establir la col·laboració entre CulturArts Generalitat i Bankia per a desenvolupar activitats musicals que contribuïsquen a impulsar, protegir i promocionar la cultura musical valenciana amb les següents finalitats:  
· Contribuir al desenvolupament de la cultura musical valenciana com un element d'alt impacte i repercussió social, i com un eix cohesionador i vertebrador del territori.  
· Desenvolupar projectes per a la promoció de l'activitat artística i musical a nivell autonòmic, nacional i internacional i contribuir a la valoració social de la tradició musical valenciana.  
· Establir canals de col·laboració amb el moviment associatiu musical valencià amb la finalitat de potenciar la seua participació i completar la seua acció socioeducativa.  
· Augmentar l'activitat formativa i l'oferta cultural musical, estendre-la a tota la Comunitat Valenciana i fer-la accessible al conjunt de la societat.  
II. Que, per al seguiment del present conveni i de conformitat amb l'establit en la seua clàusula tercera, es va constituir una comissió mixta amb representació paritària d'ambdues parts, la finalitat de les quals era vetlar pel compliment del mateix i resoldre les qüestions que pogueren derivar-se de la seua interpretació i aplicació.  
III. Que, amb data 24 d'agost de 2015, la comissió mixta de seguiment va emetre un informe en el qual posa de manifest que, per causes alienes a la voluntat de les parts, el conveni no havia pogut executar-se en els termes inicialment pactats.  
IV. Que, per part de Bankia, no es va ingressar cap quantitat a favor de Culturarts Generalitat tal com establia el conveni de referència.  
  
De conformitat amb l'anteriorment exposat, les parts   
  
Acorden  
  
Primer  
Resoldre el conveni subscrit entre l'entitat de dret públic CulturArts Generalitat i Bankia, SA, a fi de fomentar l'estudi i la difusió de les arts musicals, per mutu acord de les parts, d'acord amb el previst en la clàusula sisena, apartat a, del citat conveni.  
  
  
Segon  
El present acord serà publicat en el Diari Oficial de la Comunitat Valenciana.  
  
Tercer  
El present acord es comunicarà al Registre de Convenis.  
En els termes referits i en prova de conformitat, s'estén i se signa aquest acord, en el lloc i la data indicats en l'encapçalament, en duplicat exemplar.  
  
El president de Bankia, SA: José Ignacio Goirigolzarri Tallaeche.  
El president de Culturarts Generalitat: Vicent Marzà Ibáñez.